Tim-Robin Lihaug

Tim-Robin Lihaug (født 17. september 1992) er en tidligere norsk bokser som debuterte som profesjonell bokser i 2012. Han er tidligere WBF-Verdensmester og WBO-Europamester i lett-tungvekt. 

Den 7. mars 2020 slo han Vartan Avetisyan i Grieghallen i Bergen, i en kamp om den ledige World Boxing Federation-VM-tittelen. 

Den 23. mars 2019 ble han europamester da han slo finske Timo Laine på poeng i Sotra Arena. 

Den 29. november 2014 ble han verdensmester i World Boxing Organizations (WBO) U-24-klasse. Per 2022 er han oppført på WBOs rankingliste med 20 seiere og 4 tap. Oversikten på WBOs nettside viser at Lihaug har vunnet kamper mot gode boksere som Simen Smaadal, Arne Ernstsen og den afrikanske mesteren Farouk Daku.

Lihaug bokset i vektklassen Lett tungvekt og ble trent av britiske Trevor Ambrose.

Han tapte kampen mot Arthur Abraham den 16. juli 2016 på TKO i 8.runde, etter å ha bokset jevnt med ham første del av kampen. I januar 2019 ble det kunngjort at han skulle møte finske Timo Laine til tittelkamp på Sotra Arena 23. mars. Han ville da bli den første mannlige bokseren som gikk tittelkamp på norsk jord siden 1975.

Meritter 

 24 Kamper med 20 seiere og 4 tap
 WBO World Youth Champion (2014)
 WBO European Champion (2019)
 WBF World Champion (2020)

Referanser

Eksterne lenker 
 
 

Norske boksere
Personer fra Fjell kommune